“ออโตเมติก เอ็นเตอร์ไพรส์” ฤกษ์ดีเปิดโรงงานแห่งใหม่เขต EEC
“ออโตเมติก เอ็นเตอร์ไพรส์” ได้ฤกษ์จัดพิธีเปิดโรงงานแห่งใหม่ที่นิคมอุตสาหกรรมอีสเทิร์นซีบอร์ด ของดับบลิวเอชเอ ในเขตพัฒนาระเบียงเศรษฐกิจพิเศษภาคตะวันออก (อีอีซี)
12 ต.ค. 2565

บริษัท ออโตเมติก เอ็นเตอร์ไพรส์ (ไทยแลนด์) จำกัด เปิดเผยว่า บริษัทจัดพิธีเปิดโรงงานแห่งใหม่ที่นิคมอุตสาหกรรมอีสเทิร์นซีบอร์ด (ระยอง) ในเขตพัฒนาระเบียงเศรษฐกิจพิเศษภาคตะวันออก (อีอีซี) โดยโรงงานแห่งนี้พรั่งพร้อมไปด้วยเทคโนโลยี และช่วยเพิ่มกำลังการผลิตผลิตภัณฑ์และบริการที่เป็นนวัตกรรมที่มีมาตรฐานสูง สามารถตอบสนองความต้องการที่เพิ่มขึ้นของลูกค้าในภูมิภาคได้อย่างรวดเร็ว
ทั้งนี้ บริษัท ดับบลิวเอชเอ อินดัสเตรียล ดีเวลลอปเมนท์ จำกัด (มหาชน) ได้มอบของขวัญแสดงความยินดีต้อนรับการเปิดโรงงานแห่งใหม่ดังกล่าว แก่ ศาสตราจารย์ ม็อค คิน ลุน ประธาน บริษัท เอเอ็มแอล โฮลดิ้งส์ จำกัด